# ธนาคารศรีนคร
ธนาคารศรีนคร เป็นธนาคารพาณิชย์ เปิดดำเนินกิจการเมื่อวันที่ 21 สิงหาคม พ.ศ. 2493 ในอดีตใช้ชื่อว่า ธนาคารสิงขรเกียรติ ศรีเฟื่องฟุ้งมังกรโพ้นทะเลคืนถิ่น . นิตยสารผู้จัดการ ฉบับเดือนพฤศจิกายน 2530 – โดยทางเว็บไซต์ผู้จัดการ 360 องศา. สืบค้นเมื่อวันที่ 20 พฤษภาคม 2564. . โดยมีจอมพล ป.พิบูลสงคราม นายกรัฐมนตรีในขณะนั้น เป็นประธานในพิธีเปิด ณ อาคารเลขที่ 84 ถนนยุคล 2 ตำบลจักรวรรดิ อำเภอสัมพันธวงศ์ จังหวัดพระนคร

คณะผู้ก่อตั้งประกอบด้วย พระยาโทณวณิกมนตรี (วิสุทธิ์ โทณวณิก) นายอื้อจือเหลียง นายอุเทน เตชะไพบูลย์ พระยาจินดารักษ์ (จำลอง สวัสดิ์-ชูโต) นายเกียรติ ศรีเฟื่องฟุ้ง และสำนักงานรัฐมนตรี โดยมีวัตถุประสงค์เบื้องต้น  เพื่อส่งเสริมการออมทรัพย์ของประชาชนให้เป็นปึกแผ่น และนำเงินออมเหล่านั้นมาพัฒนาให้เกิดประโยชน์สร้างสรรค์ เป็นต้นว่า ให้กู้ยืมแก่กิจการอุตสาหกรรม, พาณิชยกรรมทั้งในและต่างประเทศ, ภาคเกษตรกรรม และวิสาหกิจอื่น ๆ

 คณะกรรมการชุดแรก 
thumb|พระยาโทณวณิกมนตรี ผู้ก่อตั้งธนาคารศรีนคร
 พระยาโทณวณิกมนตรี (วิสุทธิ์ โทณวณิก)	ประธานกรรมการ
 นายอื้อจือเหลียง				รองประธานกรรมการ
 นายอุเทน    เตชะไพบูลย์			กรรมการผู้จัดการ
 พระยาจินดารักษ์				กรรมการ
 นายเกียรติ     ศรีเฟื่องฟุ้ง			กรรมการ
 นายโชวกุงเคียม				กรรมการ
 ขุนเศรษฐภักดี				กรรมการ
 นายแต้คายซิว				กรรมการ
 นายเหียเจี๊ยะเซ็ง				กรรมการ

 การดำเนินกิจการ 
thumb|โฆษณาธนาคารศรีนคร พิมพ์ปี 1959
แรกเริ่มดำเนินการ ธนาคารศรีนคร เป็นอาคารพาณิชย์ 4 ชั้น 4 คูหา มีพนักงาน 58 คน มีบริการเงินฝาก 2 ประเภท คือ ประเภทกระแสรายวัน และประเภทฝากประจำ  มีทุนจดทะเบียน 10 ล้านบาท

กิจการของธนาคารรุ่งเรืองขึ้นเป็นลำดับ ธนาคารจึงได้ดำเนินการขยายกิจการสาขา โดยเปิดสาขาสามแยกขึ้นเป็นแห่งแรก เมื่อวันที่ 1 พฤศจิกายน พ.ศ. 2501 และในเดือนธันวาคมปีนั้น ก็ได้เปิดสาขาอีก 3 แห่งคือ สาขาบางลำภู,  สาขาบางรัก  และสาขาประตูน้ำ ในปีต่อ ๆ มาได้เปิดเพิ่มอีกหลายสาขาทั่วกรุงเทพมหานคร ในปี พ.ศ 2512 ธนาคารได้ขยายกิจการสาขาไปยังส่วนภูมิภาคเป็นครั้งแรก โดยได้เริ่มเปิดสาขาหาดใหญ่ เป็นสาขาแรกในส่วนภูมิภาค และได้ขยายกิจการสาขาตามจังหวัดต่าง ๆ อีกมากกว่า 177 สาขาทั่วประเทศ

ในปี พ.ศ. 2513 คณะกรรมการธนาคารได้เริ่มโครงการขยายกิจการธนาคารให้กว้างขวางขึ้น โดยได้จัดซื้อที่ดินบริเวณสวนมะลิ จำนวน 3 ไร่ เพื่อสร้างอาคารสำนักงานใหญ่แห่งใหม่ และได้ทำพิธีวางศิลาฤกษ์ เมื่อวันที่ 21 สิงหาคม พ.ศ. 2513 ซึ่งธนาคารได้กระทำพิธีเปิดอาคารสำนักงานใหญ่แห่งใหม่อย่างเป็นทางการ ณ อาคารเลขที่ 2 ถนนเฉลิมเขตร์ 4 สวนมะลิ แขวงวัดเทพศิรินทร์ เขตป้อมปราบศัตรูพ่าย เมื่อวันที่ 1 สิงหาคม พ.ศ. 2519 โดยสมเด็จพระอริยวงศาคตญาณ สมเด็จพระสังฆราช (วาสน์) เป็นองค์ประธานในพิธี สำนักงานใหญ่ของธนาคารเป็นอาคารสูง 16 ชั้น

ในวันที่ 1 เมษายน พ.ศ. 2545 ธนาคารศรีนคร ได้ยุบรวมกิจการเข้ากับธนาคารนครหลวงไทย (ปัจจุบันคือธนาคารทหารไทยธนชาต) ตามประกาศกระทรวงการคลัง เมื่อวันที่ 29 มีนาคม พ.ศ. 2545ราชกิจจานุเบกษา. ประกาศกระทรวงการคลัง เรื่อง ให้ความเห็นชอบโครงการโอนกิจการของธนาคารศรีนคร จำกัด (มหาชน) ให้แก่ธนาคารนครหลวงไทย จำกัด (มหาชน) . เล่ม ๑๑๙ ตอนพิเศษ ๓๑ ง. หน้า ๗. ๒๙ มีนาคม ๒๕๔๕.

 สัญลักษณ์ของธนาคาร 
ตั้งแต่เริ่มกิจการ ธนาคารศรีนครได้ใช้ตราสัญลักษณ์เป็นภาพประตูสวัสดิโสภามีวงกลมล้อมรอบ มีชื่อธนาคารเป็นภาษาไทยและภาษาอังกฤษ ภายหลังเปลี่ยนเป็นรูปสามเหลี่ยมครอบตรามีรูปประตูเป็นรูปคล้ายบ้าน ด้านล่างมีคำว่า ธนาคารศรีนคร เป็นสีฟ้า ซึ่งเริ่มใช้ในปี พ.ศ. 2530

คำขวัญเดิมของธนาคารคือ "เมียคือศรีบ้าน ธนาคารคือศรีนคร" และคำขวัญสุดท้ายก่อนควบรวมกิจการคือ "บริการเพื่อท่าน สร้างสรรค์เพื่อสังคม"

 รายนามประธานกรรมการ 
พระยาโทณวณิกมนตรี (วิสุทธิ์ โทณวณิก) (พ.ศ. 2493-2498)
นายดิเรก ชัยนาม (พ.ศ. 2498-2503)
พลตำรวจเอก เยื้อน ประภาวัต (พ.ศ. 2503-2506)
หลวงอรรถปรีชาชนูปการ (ฉอรรถ แสนโกศิก) (พ.ศ. 2506-2509)
นายเสริม วินิจฉัยกุล (พ.ศ. 2509-2510)
พลเอก กฤช ปุณณกันต์ (พ.ศ. 2510-2512)
พลโท เกรียงไกร อัตตะนันทน์ (พ.ศ. 2512-2515)
นายอรุณ ทัพพะรังสี (พ.ศ. 2515-2519)
พลตรี ศิริ สิริโยธิน (พ.ศ. 2519-2522)
นายอุเทน เตชะไพบูลย์ (พ.ศ. 2522-2526)
นางสุมน สมสาร (พ.ศ. 2526-2530)
นายศักดิ์ศรี แย้มนัดดา (พ.ศ. 2530-2534)
พลเอก ศัลย์ ศรีเพ็ญ (พ.ศ. 2534-2536)
นางวีณา เชิดบุญชาติ (พ.ศ. 2536-2540)
นายโกวิทย์ โปษยานนท์ (พ.ศ. 2540-2543)
นายวิจิตร สุพินิจ (พ.ศ. 2543-2545)